Príloha”2” Návrh rámcovej dohody – časť 6

**Rámcová dohoda na dodanie potravín**

**Časť 5. Čerstvá zelenina a zemiaky**

**(ďalej len „Zmluva“ alebo „rámcová dohoda“)**

**uzatvorená podľa ustanovení § 409 a nasl. Obchodného zákonníka č. 513/1991 Zb.**

**v spojení s §83 zákona č.343/2015 Z.z. o verejnom obstarávaní v znení neskorších predpisov medzi týmito zmluvnými stranami**

**PREDÁVAJÚCI**

Obchodné meno:

Sídlo:

IČO:

DIČ:

IČ DPH:

obchodná spoločnosť je zapísaná v OR ......

Oddiel: .... vložka č. .....

Menom spoločnosti koná:

Bankové spojenie:

IBAN:

BIC:

Kontaktná osoba:

E-mail:

(ďalej ako „**Predávajúci**“)

a

**KUPUJÚCI**

Obchodné meno: **Nemocnica s poliklinikou Považská Bystrica**

Sídlo: Nemocničná 986, 017 26 Považská Bystrica

IČO: 00610411

DIČ: 2020705038

IČ DPH: SK2020705038

Menom organizácie koná: MUDr.Igor Steiner, MPH - riaditeľ

Bankové spojenie: Štátna pokladnica

BIC: SK53 8180 0000 0070 0051 0467

Kontaktná osoba:

E-mail:

(ďalej ako „**Kupujúci**“)

**Preambula**

Podkladom pre uzavretie tejto Zmluvy je výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), ktoré zrealizoval verejný obstarávateľ: Nemocnica s poliklinikou Považská Bystrica na predmet zákazky **„Potraviny “, Časť č.6** **Čerstvá zelenina a zemiaky**.

**Článok č. I**

**Predmet zmluvy**

1.1 Účelom tejto Zmluvy je ustanoviť rámcové zmluvné podmienky pre uzatváranie čiastkových objednávok (ďalej len „objednávok“) medzi predávajúcimi a kupujúcim, s cieľom zabezpečiť opakovanú a kontinuálnu dodávku čerstvej zeleniny a zemiakov pre **Nemocnicu s poliklinikou Považská Bystrica** v závislosti od požiadaviek a potrieb kupujúceho, za podmienok ustanovených touto zmluvou a jednotlivými objednávkami. Súčasťou predmetu zákazky sú aj súvisiace služby spojené s dopravou na miesto dodania, naložením a vyložením dodávaného tovaru do skladu na miesto určenia.

1.2 Tovar bude dodaný za podmienok stanovených v tejto Zmluve pri splnení platných noriem v požadovanej kvalite, prvej akostnej triedy v zmysle zákona č.152/1995 Z.z. o potravinách v znení neskorších predpisov, Potravinového kódexu SR a vyhlášok, nahradzujúcich súvisiace komoditné hlavy Potravinového kódexu SR (zodpovedajúce potravinovému kódexu v zmysle ustanovení výnosu MP a MZ č.2143/2006-100 PK SR) v súlade so súťažnými podkladmi k nadlimitnej zákazke verejného obstarávania na predmet zákazky: **„Potraviny “, Časť č. 6 Čerstná zelenina a zemiaky** (ďalej len „tovar“).

1.3 Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v platnom znení, vrátane vykonávacích predpisov k tomuto zákonu a ďalších všeobecne záväzných platných predpisov, noriem a Potravinového kódexu SR (zodpovedajúce potravinovému kódexu v zmysle ustanovení výnosu MP a MZ SR č. 2143/2006-100 PK SR).

1.4 Doprava tovaru do miesta plnenia musí byť vykonávaná vozidlami s oprávnením a schválením na prepravu potravín v súlade s platnými všeobecne záväznými predpismi SR alebo iným ekvivalentným dokladom vydaný príslušným orgánom členského štátu Európskej Únie, v kvalite podľa technických podmienok prevozu potravín v súlade s Potravinovým kódexom SR. Verejný obstarávateľ/kupujúci si vyhradzuje právo skontrolovať vhodnosť vozidiel podľa požiadavky kedykoľvek v priebehu platnosti rámcovej dohody. Predmet zákazky musí spĺňať všetky zákonom stanovené normy pre daný predmet zákazky a musí spĺňať všetky požiadavky na zdravotne nezávadný tovar.

1.5 Predávajúci vyhlasuje, že je spôsobilý plniť predmet tejto Zmluvy v súlade so zákonom č. 152/1995 Z. z. o potravinách v znení neskorších predpisov, ako aj v súlade s požiadavkami ustanovenými všeobecne záväznými právnymi predpismi na bezpečnosť potravín a ich kvalitu, hygienu, požiadavkami na zloženie potravín, zložky, ako aj technologické postupy používané pri ich výrobe a požiadavkami na balenie jednotlivých potravín, ich skupín alebo všetkých potravín, rozsah a spôsob ich označovania, ich skladovanie, prepravu a inú manipuláciu s nimi, ich umiestňovanie na trh.

1.6 Dodávka čerstvej zleniny a zemiakov je požadovaná v lehote, v ktorej z doby spotreby **neuplynula viac ako 1/4**.

1.7 Tovar musí byť dodaný čerstvý, zdravý, dostatočne zrelý, nenapadnutý hnilobou, plesňou, bez cudzieho pachu, bez nadmernej vlhkosti. Kupujúci pri realizácii dodávok uchádzačom bude vykonávať kontrolu preberaného tovaru z dôvodu overenia, či dodaný tovar má požadovanú kvalitu a spĺňa parameter čerstvosti (overením aký čas zostáva do dátumu spotreby, resp. minimálnej trvanlivosti). Tovar bude preberať na základe senzorickej analýzy (na základe zmyslového posúdenia farby, vône tovaru).

1.8 V prípade porušenia platných právnych predpisov, týkajúcich sa zabezpečenia bezpečnosti potravín zo strany predávajúceho a prípadného zistenia tohto porušenia zo strany kontrolného orgánu, preberá predávajúci na seba všetky náklady, súvisiace s prípadným sankčným postihom kupujúceho kontrolným orgánom.

1.9 Kupujúci je oprávnený v objednávke objednať aj taký tovar, ktorý nie je uvedený v Prílohe č. 1 k tejto Zmluve alebo iný druh tovaru na základe zmenených požiadaviek na výživové a nutričné hodnoty stravy pre klientov alebo tovar, ktorý v čase uzavretia zmluvy nebol dostupný na trhu.

1.10 Predávajúci sa zaväzuje počas celého trvania tejto zmluvy mať v obchodnej ponuke a k dispozícii pre kupujúceho celý sortiment tovaru podľa Prílohy č. 1 tejto Zmluvy.

1.11 Zmluvné strany sa dohodli, že rozsah a množstvo tovaru uvedené v Prílohe č.1 k tejto zmluve je len orientačné a skutočne odobrané množstvo sa bude odvíjať od skutočných potrieb kupujúceho po dobu trvania tejto zmluvy.

1.12 Predávajúci je povinný na požiadanie predložiť kópie platných certifikátov bezpečnosti potravín.

1.13 Minimálne požiadavky na zeleninu a zemiaky:

a) kvalitou zeleniny a zemiakov s výnimkou povolených odchýlok sú výrobky:

* neporušené, zdravé (vylúčené sú výrobky napadnuté hnilobou, pliesňou alebo inak poškodené tak, že nie sú vhodné na spotrebu),
* čisté (bez akýchkoľvek viditeľných cudzích látok),
* bez škodcov alebo poškodení spôsobenými škodcami, ktoré ovplyvnia dužinu,
* bez nadmernej povrchovej vlhkosti,
* bez cudzieho pachu a chuti,
* výrobky musia znášať prepravu a manipuláciu a byť doručené na miesto určenia vo vyhovujúcom stave,
* plody musia byť toho istého pôvodu, odrody, obchodnej triedy a kvality,
* zemiaky musia byť bez použitia chemických konzervačných látok a prostriedkov proti klíčeniu.

b) zrelosť:

* plody musia dokazovať uspokojivú zrelosť a nesmú byť prezrelé,

c) označovanie pôvodu produktov:

* v prípade tovaru pochádzajúceho z členského štátu sa názov uvedie v jazyku krajiny pôvodu alebo v akomkoľvek inom jazyku, ktorý je zrozumiteľný pre spotrebiteľov v krajine určenia.
* verejný obstarávateľ preferuje pri sezónnom ovocí a zelenine regionálny sortiment.

**Článok č. II**

**Kúpna cena**

2.1 Kúpna cena za jednotlivé položky tovaru je stanovená podľa zákona NR SR 18/1996 Z.z. o cenách v znení neskorších predpisov a vyhlášky MF SR č.87/1996 Z.z., ktorou sa vykonáva zákon NR SR č.18/1996 Z.z. o cenách v znení neskorších predpisov dohodou zmluvných strán ako výsledok verejného obstarávania a je uvedená v Prílohe č.1 – Kalkulácia ponukovej ceny.

2.2 Kúpna cena je stanovená vrátane DPH, obalu, dopravy do miesta plnenia a ďalších nákladov spojených s dodávkou tovaru na miesto určenia (ako napr. naloženie a vyloženie dodávaného tovaru do skladu).

* 1. Sadzba DPH bude účtovaná v súlade so všeobecne platnými právnymi predpismi v čase fakturácie.
  2. Celková výška ceny za tovar sa vypočítava v závislosti od množstva dodaného tovaru podľa jednotlivých objednávok.
  3. Maximálny finančný limit pre túto dohodu na dojednané obdobie od nadobudnutia jej účinnosti je vo výške: ………………**eur bez DPH……………..eur s DPH**. Objednávateľ nie je povinný vyčerpať maximálny finančný limit pre túto dohodu.
  4. Kupujúci nebude poskytovať predávajúcemu preddavky na cenu za tovar.

2.7 Predávajúci sa zaväzuje kupujúcemu znížiť jednotkové ceny kedykoľvek počas trvania zmluvy, a to v prípade zavedenia tzv. akciových alebo sezónnych cien tovaru na trhu (ďalej len „sezónne ceny“), a to aj bez vyzvania kupujúcim, priamo znížením ceny vo faktúre vystavenej a doručenej kupujúcemu po dodaní tovaru, ktorého sa sezónne (akciové) ceny týkajú.

2.8 Kúpne ceny za jednotlivé položky tovaru uvedené v Prílohe č. 1 tejto Zmluvy, budú záväzné a platné počas celej doby trvania rámcovej dohody.

2.9  K zvýšeniu jednotkových cien môže dôjsť v prípade ak v dôsledku legislatívnych zmien dôjde k zvýšeniu dane z pridanej hodnoty (DPH).

**Článok č. III**

**Podmienky a spôsob objednávok**

3.1 Predávajúci je povinný dodať tovar kupujúcemu na základe zaslanej objednávky prostredníctvom emailu, ktorá bude obsahovať: špecifikáciu množstva tovaru, druh tovaru, požadované miesto a lehota plnenia, cenu tovaru.

3.2 Kupujúci odošle predávajúcemu objednávku e-mailom najneskôr do 11.00 hod pred dňom dodania tovaru. Kupujúci je oprávnený uskutočniť objednávku aj telefonicky, pričom ju zašle dodávateľovi aj emailom najneskôr do 11.00 hod.

3.3 Predávajúci potvrdí doručenie elektronickej pošty s objednávkou odoslaním potvrdzujúceho emailu odosielajúcej zmluvnej strane najneskôr do 13.00 hod. v deň, kedy mu bola objednávka doručená.

3.4 Objednávky kupujúceho nebudú limitované minimálnym množstvom objednávaného tovaru ani minimálnou cenou za objednávaný tovar v jednej dodávke.

**Článok č. IV**

**Dodacie podmienky**

4.1 Ak sa zmluvné strany nedohodnú inak, miestom dodania je stravovacia prevádzka v sídle kupujúceho.

4.2 Predávajúci sa zaväzujú dodať tovar v termíne a množstve uvedenom v objednávke, v predpokladaných termínoch dodávok - 2 krát v týždni a to v čase od 6.00 do 10.00 hod.

4.3 Za včasné oznámenie zmien objednávky sa rozumie oznámenie zmeny najneskôr 24 hodín pred rozvozom. Predávajúci sa zaväzuje, že v prípade, že nie je schopný splniť dodávku objednaného množstva a druhu tovaru v termíne, oboznámi o tom o tom kupujúceho v deň prijatia objednávky najneskôr do 12.00 hod, telefonicky alebo e-mailom.

4.4 Predávajúci predávajú tovar bez záložného práva ako aj iných práv zodpovedajúcich právam tretích osôb k cudzej veci.

4.5 Záručná doba stanovená výrobcom bude vyznačená na obaloch alebo dodacích listoch. Tovar musí mať pred sebou minimálne **tri štvrtiny záručnej doby**. Z dôvodu zabrániť hnitiu, vädnutiu a vysychaniu (zaistenie maximálnej udržateľnosti vlastností zeleniny a zemiakov) je žiadaná doprava v boxoch s temperovanou teplotou a správnou vlhkosťou.

4.6 Ak sú výrobky balené, sú balené len v obaloch, ktoré neovplyvňujú kvalitu výrobku a chránia ich pred nežiaducimi vonkajšími vplyvmi. V prípade, že dodávané položky budú balené v obale, musia byť označené v štátnom jazyku s min. údajmi (názov výrobku, obchodné meno výrobcu, hmotnosť výrobku, dátum spotreby, spôsob skladovania, zoznam zložiek vo výrobku) v súlade s Potravinovým kódexom SR a zákonom č. 152/1995 Z. z. o potravinách v znení neskorších predpisov.

4.7 Dodávané výrobky musia byť dodávané v akosti, kvalite a s dokladmi zodpovedajúcimi platným právnym predpisom, veterinárnym a hygienickým normám, tovar musí spĺňať požiadavky Zákona 152/1995 Z.z v znení neskorších predpisov. Musia byť prepravované v hygienicky nezávadných obaloch. Kupujúci pri realizácii dodávok tovaru predávajúcimi, bude vykonávať kontrolu preberaného tovaru z dôvodu overenia, či dodaný tovar má požadovanú kvalitu a spĺňa parametre čerstvosti napr. overením aký čas zostáva do dátumu spotreby resp. dátumu minimálnej trvanlivosti.

4.8 V prípade, že predávajúci počas trvania Zmluvy nie je schopný dodať niektorý z tovarov uvedených v opise predmetu zákazky z dôvodu, že v rozhodnom období nemá k dispozícii daný tovar (napr. nemá balenie v daných gramážach ako sú uvedené v opise predmetu zákazky), je povinný dodať po dohode s kupujúcim iné balenie (rozdielnu gramáž) v rovnakej jednotkovej cene za 1kg/ks.

4.9 V prípade, že  predávajúci počas trvania zmluvy nie je schopný dodať niektorý z tovarov uvedených v opise predmetu zákazky, kupujúci má právo zabezpečiť tovar zodpovedajúcej kvality od iného dodávateľa a v množstve nevyhnutnom na pokrytie jeho časovej potreby a za cenu najvýhodnejšej ponuky na trhu.

**Článok č. V**

**Zodpovednosť za vady a akosť tovaru**

5.1 Predávajúci je povinný dodať tovar nepoškodený v čerstvom stave v najvyššej kvalite, prvej akostnej triedy, s vysledovateľnosťou pôvodu v súlade s platnou legislatívnou SR a EÚ, v parametroch stanovených v tejto Zmluve a v súťažných podkladoch vo verejnom obstarávaní a v súlade s príslušnými platnými normami a v kvalite spĺňajúcej všetky požiadavky na kritéria zdravotne a hygienicky bezpečné potraviny spolu s príslušnými dokladmi vyžadovanými právnymi predpismi.

5.2 Dodané potraviny nesmú mať v čase ich odovzdania kupujúcemu vyčerpanú viac ako 1/4 ich exspiračnej lehoty (dátumu minimálnej trvanlivosti, resp. dátumu spotreby). Porušenie tejto povinnosti sa považuje za podstatné porušenie zmluvných podmienok. V prípade, že predávajúci dodá kupujúcemu potraviny s vyčerpanou exspiračnou lehotou o viac ako 1/4 jej dĺžky, je kupujúci oprávnený vrátiť takéto potraviny späť predávajúcemu na jeho náklady, nie je povinný zaplatiť za takéto potraviny a zároveň mu oznámi, či trvá na dodaní objednaných potravín. V prípade, že kupujúci trvá na dodaní objednaného tovaru, predávajúci je povinný ho bezodkladne nahradiť tovarom spĺňajúcim jeho požiadavky v rovnakej kvalite, množstve a druhu podľa vystavenej objednávky.

5.3 Predávajúci poskytuje na tovar záruku na akosť v dĺžke ich minimálnej trvanlivosti, resp. dátumu spotreby (expiračnej lehoty). Zárukou na akosť sa rozumie záväzok predávajúceho, že tovar bude po dobu záruky spôsobilý na použitie na dohodnutý (inak obvyklý) účel a zachová si dohodnuté (inak obvyklé) vlastnosti. Súčasťou tohto záväzku predávajúceho je aj vyznačenie záručnej doby (spotreby), alebo doby minimálnej trvanlivosti (expiračnej lehoty) dodaného tovaru na obale.

5.4 Predávajúci je povinný dodať kupujúcemu tovar v množstve a akosti podľa podmienok stanovených v tejto zmluve a súťažných podkladoch a v konkrétnej objednávke, ktorý je spôsobilý na užívanie na dojednaný účel.

5.5 V prípade, ak tovar má zjavné vady, kupujúci neprevezme tovar so zjavnými vadami. Prípadné skryté a iné vady alebo zjavné vady dodaného tovaru nezistené alebo nezistiteľné pri naskladňovaní tovaru, kupujúci písomne oznámi predávajúcemu bez zbytočného odkladu po ich zistení, najneskôr do uplynutia záručnej lehoty, resp. doby spotreby. Tá bude vyznačená na obaloch tovaru alebo pri nebalenom tovare na dodacom liste.

5.6 V prípade, ak predávajúci poruší zásadu čerstvosti a kvality dodaného tovaru alebo iné podmienky kladené na akosť alebo podmienky dodania tovaru, kupujúci bude tento tovar reklamovať. Reklamáciu bude kupujúci uplatňovať e-mailom.

5.7 Predávajúci je povinný na vlastné náklady v najkratšom možnom termíne, najneskôr do 24 hodín od uplatnenia reklamácie dodať nový tovar.

5.8 Zmluvné strany sa pri zodpovednosti za vady tovaru a nárokov z nich vyplývajúcich budú ďalej primerane riadiť § 420 a nasl. Obchodného zákonníka, ak táto Zmluva výslovne neustanovuje iný postup.

5.9 Verejný obstarávateľ/kupujúci si vyhradzuje právo ísť pozrieť do výroby predávajúceho/subdodávateľa kedykoľvek v priebehu platnosti rámcovej dohody (kontrola priestorov, čistota prevádzky, práca zamestnancov, či sa kontrolujú teploty, aké je skladovanie...).

**Článok č. VI**

**Platobné podmienky a termíny plnenia**

6.1 Predmetom fakturácie bude len skutočne objednaný, dodaný a kupujúcim prebratý druh tovaru podľa nevyhnutnej potreby kupujúceho počas trvania zmluvy.

6.2 Kúpna cena za dodanie tovaru bude splatná na základe faktúr vyhotovených predávajúcim na základe jednotlivých objednávok kupujúceho a to v lehotách:

a) vybrané potraviny v lehote splatnosti, ktorá je najviac 10 dní odo dňa doručenia faktúry za vybranú potravinu, najneskôr však do 15 dní odo dňa dodania vybranej potraviny a pre

b) ostatné potraviny v lehote splatnosti, ktorá je najviac 20 dní odo dňa doručenia faktúry za potravinu, najneskôr však do 30 dní odo dňa dodania potraviny kupujúcemu.

6.3 Faktúry musia obsahovať náležitosti daňového dokladu a špecifikáciu ceny, povinnou prílohou faktúry je dodací list skutočne prebraného tovaru kupujúcim. Pre účely tejto zmluvy sa za deň úhrady považuje deň odoslania príslušnej finančnej sumy z účtu kupujúceho na účet predávajúceho.

6.4 V prípade, ak faktúra nebude obsahovať všetky náležitosti daňového dokladu alebo bude absentovať dodací list, kupujúci je oprávnený vrátiť ju predávajúcemu do dátumu splatnosti s tým, že prestane plynúť lehota splatnosti faktúry. Predávajúci je povinný faktúru podľa charakteru nedostatku opraviť alebo vystaviť novú. Na opravenej alebo novej faktúre vyznačí nový dátum splatnosti faktúry.

6.5 Predávajúci sa zaväzuje vo všetkých dokladoch, listoch, dodacích listoch a faktúrach uvádzať číslo tejto zmluvy a objednávky, na základe ktorej bude realizované plnenie.

6.6 Dodávateľovi sa umožňuje realizovať elektronickú fakturáciu v zmysle § 2 Zákona č. 215/2019 Z.z. o zaručenej elektronickej fakturácii a centrálnom ekonomickom systéme.

6.7 Ak predávajúci nebude schopný z dôvodu závažných okolností na jeho strane dodať tovar podľa objednávky, kupujúci si vyhradzuje právo zabezpečiť tovar zodpovedajúcej kvality a v požadovanom množstve nevyhnutnom na pokrytie časovej tiesne od iného dodávateľa a za cenu najvýhodnejšej ponuky na trhu.

**Článok VII**

**Subdodávatelia**

7.1.Zoznam subdodávateľov predávajúceho je uvedený v Prílohe č. 2 – Zoznam subdodávateľov, ktorá tvorí neoddeliteľnú prílohu tejto Zmluvy.

7.2Predávajúci môže poveriť vykonaním časti tejto Zmluvy len tých subdodávateľov, ktorí sú uvedení v Zozname subdodávateľov, porušenie tejto povinnosti poskytovateľa sa považuje za podstatné porušenie tejto Zmluvy.

7.3Pri vykonávaní časti plnenia tejto Zmluvy subdodávateľom má predávajúci zodpovednosť, akoby plnenie vykonával sám.

7.4Predávajúci je povinný oznámiť kupujúcemu bez zbytočného odkladu akúkoľvek zmenu údajov o subdodávateľovi.

7.5 Predávajúci je povinný predložiť čestné prehlásenie dodávateľa, že bude dodávať iba tovar od výrobcu, od ktorého dodal rozhodnutie o schválení prevádzky (prípadne ho uviedol v zozname výrobcov v zmysle súťažných podkladov) – Príloha „9“. V prípade, ak v priebehu platnosti rámcovej dohody dôjde k zmene výrobcu, predávajúci je povinný predložiť nové rozhodnutie o schválení prevádzky (prípadne doplniť zoznam výrobcov) k Prílohe „9“. Verejný obstarávateľ/kupujúci si vyhradzuje právo túto skutočnosť skontrolovať.

7.6 V prípade, ak v priebehu platnosti rámcovej dohody dôjde k zmene subdodávateľa, predávajúci je povinný postupovať podľa § 41 ods. 4 ZoVO tzn. oznámiť kupujúcemu zmenu subdodávateľa a údaje o osobe oprávnenej konať za subdodávateľa. Nový subdodávateľ musí byť odsúhlasený kupujúcim a predávajúci je povinný predložiť jeho potvrdenia podľa bodu A.18.3 súťažných podkladov. Verejný obstarávateľ/kupujúci si vyhradzuje právo túto skutočnosť skontrolovať.

7.7 Kupujúci udelí písomný súhlas so zmenou subdodávateľa bez zbytočného odkladu, ak bude mať preukázané, že v prípade, ak ide o subdodávateľa, ktorý má povinnosť zapisovať sa do registra partnerov verejného sektora, je takýto subdodávateľ zapísaný v registri partnerov verejného sektora.

**Článok VIII**

**Vlastnícke právo k predmetu kúpy**

8.1. Vlastnícke právo k tovaru prechádza na kupujúceho okamihom prevzatia tovaru kupujúcim.

8.2 Nebezpečenstvo škody na tovare prechádza na kupujúceho okamihom prevzatia tovaru.

**Článok č. IX**

**Sankcie**

9.1 Pri porušení jednotlivej zmluvnej povinnosti predávajúceho dodať predmet plnenia v dohodnutom termíne, alebo na dohodnuté miesto, alebo v požadovanej kvalite alebo za dohodnutú cenu, je kupujúci oprávnený uplatniť voči predávajúcemu zmluvnú pokutu vo výške 100 Eur za každé jedno porušenie, ktorú sa preávajúci zaväzuje na výzvu v celosti kupujúcemu uhradiť. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo na užívanie tovaru, alebo iných dokladov, ktoré je predávajúci povinný predložiť kupujúcemu podľa tejto zmluvy.

9.2 V prípade, že predávajúci počas trvania zmluvy poruší zmluvnú povinnosť podľa prvej vety bodu 9.1 tejto zmluvy minimálne 5x počas trvania zmluvného vzťahu, má kupujúci nárok na odstúpenie od zmluvy a zároveň právo na zmluvnú pokutu vo výške 20% z ceny objednaného a riadne nedodaného tovaru.

9.3 V prípade omeškania kupujúceho s uhradením faktúry, je predávajúci oprávnený účtovať kupujúcemu zmluvnú pokutu vo výške 0,02 % denne z dlžnej sumy za každý aj začatý deň omeškania.

9.4 Zaplatenie zmluvnej pokuty nezbavuje predávajúceho povinnosti dodať tovar alebo doklady podľa tejto zmluvy.

9.5 Zmluvné strany prehlasujú, že výška zmluvnej pokuty je primeraná, je v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností.

9.6 Zaplatením zmluvnej pokuty nie je dotknuté právo kupujúceho na náhradu škody, ktorá mu omeškaním predávajúceho vznikla. Zodpovednosť za škodu sa bude riadiť podľa príslušných ustanovení Obchodného zákonníka. Pre účely tejto Zmluvy sa škodou rozumejú aj náklady kupujúceho na zabezpečenie rovnakého alebo porovnateľného tovaru u iného predávajúceho v prípade omeškania predávajúceho s dodaním tovaru alebo odstránením vád tovaru, pokiaľ toto omeškanie ohrozuje činnosť kupujúceho.

9.7 Kupujúci je oprávnený započítať si svoju pohľadávku voči predávajúcemu na zmluvnú pokutu, náhradu škody, ušlý zisk a na preukázateľné náklady proti pohľadávke predávajúceho na uhradenie kúpnej ceny. V prípade ak nie je možné alebo sa neuplatní vzájomné započítanie alebo dofakturovanie zo strany predávajúceho, zmluvnú pokutu, úrok z omeškania, preukázateľné náklady alebo ušlý zisk zaplatí povinná zmluvná strana oprávnenej zmluvnej strane v lehote 30 dní odo dňa jej písomného uplatnenia.

9.8 Zmluvné strany sa dohodli, že predávajúci ako veriteľ nie je oprávnený, bez súhlasu kupujúceho ako dlžníka, postúpiť pohľadávku voči kupujúcemu podľa ust. §524 a nasl. zákona č. 40/1964 Zb. Občiansky zákonník v znení neskorších predpisov na inú osobu.

**Článok X**

**Osobitné podmienky plnenia rámcovej dohody - sociálny aspekt**

10.1 Kupujúci uplatňuje v rámci plnenia rámcovej dohody osobitné podmienky plnenia – sociálny aspekt v súlade s § 2 ods. 5 písm. p) zákona o verejnom obstarávania, so zameraním na pomoc sociálne slabším s cieľom zamedzenia plytvania potravinami.

10.2 Predávajúci sa zaväzuje bezodplatne poskytnúť potravinovej banke, alebo inej organizácii registrovanej ako výdajňa potravín podľa osobitného predpisu[[1]](#footnote-1) (ďalej len „organizácia“) nepredané potraviny vhodné pre ďalšiu ľudskú konzumáciu s následnou distribúciou odkázaným osobám, v hodnote uvedenej v Prílohe č. 3 RD, a to počas účinnosti rámcovej dohody.

10.3 Predávajúci sa zaväzuje splnenie povinností uvedených v predchádzajúcom bode riadne preukázať. Za týmto účelom musí kupujúcemu predložiť písomné potvrdenie preukazujúce splnenie tejto povinnosti potvrdené príslušnou organizáciou.

10.4 Predávajúci musí splniť záväzok v termíne do skončenia platnosti Zmluvy, pričom predávajúci môže preukazovať plnenie priebežne počas stanoveného obdobia. V prípade zistenia nedodržania záväzku k uvedenému termínu bude predávajúci kupujúcim upozornený a bude vyzvaný na okamžitú nápravu v lehote uvedenej vo výzve.

**Článok č. XI**

**Doba platnosti a skončenie zmluvy**

11.1 Zmluva sa uzatvára na dobu určitú a to na 12 mesiacov odo dňa nadobudnutia jej účinnosti alebo do vyčerpania maximálneho finančného limitu podľa toho, ktorá skutočnosť nastane skôr. Opakované plnenie bude zabezpečované na základe čiastkových objednávok. Kupujúci je oprávnený neodobrať celkové predpokladané množstvo tovaru (predpokladaný počet jednotiek za 12 mesiacov.

11.2 Zmluva nadobúda platnosť dňom podpísania obidvoma zmluvnými stranami a účinnosť dňom nasledujúcim po dni jej zverejnenia v centrálnom registry zmlúv v zmysle zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov v znení zákona č.382/2011 Z.z..

* 1. Túto zmluvu je možné ukončiť písomnou dohodou zmluvných strán.
  2. Kupujúci je oprávnený odstúpiť od tejto zmluvy z dôvodov podstatného porušenia zmluvných záväzkov zo strany predávajúceho.
  3. Za podstatné porušenie zmluvného záväzku sa považujú najmä nasledovné skutočnosti:

1. opakované (min. 5 krát) nedodanie tovaru podľa požiadaviek kupujúceho na akosť, kvalitu a čerstvosť,
2. nedodržanie cien potravín podľa Zmluvy,
3. nedodržanie dodania tovaru podľa Zmluvy,
4. predávajúci podal na seba návrh na vyhlásenie konkurzu,
5. bol podaný návrh na vyhlásenie konkurzu voči predávajúcemu treťou osobou, pričom predávajúci je platobne neschopný, alebo je v situácii, ktorá odôvodňuje začatie konkurzného konania,
6. bol na majetok predávajúceho vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
7. predávajúci vstúpil do likvidácie alebo bola naňho zriadená nútená správa.

11.6 Každá zo zmluvných strán môže Zmluvu kedykoľvek vypovedať bez udania dôvodu, a to písomnou výpoveďou riadne doručenou druhej zmluvnej strane. Výpovedná lehota je zo strany kupujúceho 1 mesiac, zo strany predávajúceho 3 mesiace a začína plynúť od prvého dňa kalendárneho mesiaca nasledujúcemu po doručení výpovede a skončí sa uplynutím posledného dňa príslušného kalendárneho mesiaca.

* 1. Odstúpenie od Zmluvy nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od zmluvy, bude doručený inej zmluvnej strane.

11.8 Kupujúci je oprávnený odstúpiť od tejto Zmluvy aj v prípade aj vtedy, ak existuje dôvodná obava, že plnenie záväzkov predávajúceho v zmysle tejto Zmluvy je vážne ohrozené a kupujúci zistí, že jeho rozhodnutie o schválení prevádzkyvydané Štátnou veterinárnou a potravinovou správou SR výrobcu alebo Osvedčenie Regionálnej veterinárnej a potravinovej správy SR o hygienickej spôsobilosti dopravného prostriedku na prepravu predmetu Zmluvy v zmysle Potravinového kódexu SR stratilo platnosť. Predávajúci je povinný do 5 pracovných dní písomne oznámiť (napr. elektronicky na adresu uvedenú v rámcovej dohode) kupujúcemu, že ktorékoľvek požadované potvrdenie podľa bodu A.18.3 súťažných podkladov nie je platné. Kupujúci si vyhradzuje právo skontrolovať aktuálnu platnosť potvrdení podľa bodu A.18.3 súťažných podkladov kedykoľvek v priebehu platnosti rámcovej dohody. Zistené porušenia podľa tohto bodu sú dôvodom na odstúpenie od zmluvy.

11.9 Predávajúci sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Predávajúci sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Predávajúci je povinný na požiadanie kupujúceho predložiť všetky zmluvy so svojimi subdodávateľmi. Porušenie ktorejkoľvek z povinností predávajúceho podľa tohto ustanovenia zmluvy je jej podstatným porušením a zakladá právo kupujúceho na odstúpenie od tejto zmluvy s právnymi účinkami ukončenia zmluvy ex tunc, a/alebo právo kupujúceho požadovať od predávajúceho zaplatenie zmluvnej pokuty vo výške maximálneho finančného limitu dohodnutého podľa tejto zmluvy, čím nie je nijako dotknutý nárok kupujúceho požadovať od predávajúceho náhradu škody vzniknutej kupujúcemu v dôsledku nesplnenia vyššie uvedených povinností predávajúceho.

11.10 Odstúpenie od Zmluvy nemá vplyv na nárok na náhradu škody vzniknutej porušením Zmluvy a nároku na zmluvnú pokutu.

**Článok XII**

**Záverečné ustanovenia**

12.1 Otázky a vzťahy, ktoré nie sú touto Zmluvou a súťažnými podkladmi osobitne upravené sa spravujú ustanoveniami Obchodného zákonníka a iných všeobecne záväzných právnych predpisov.

12.2 Túto Zmluvu je možné meniť a dopĺňať iba písomnými očíslovanými dodatkami na základe dohody zmluvných strán.

12.3 Táto Zmluva bola vyhotovená v 3 originálnych vyhotoveniach, z ktorých jedno je určené pre predávajúceho a 2 pre kupujúceho.

12.4 Zmluvné strany sa zaväzujú, že všetky spory vyplývajúce z tejto Zmluvy budú riešiť osobným rokovaním o možnej dohode. Zmluvné strany sa dohodli, že vzťahy vzniknuté medzi zmluvnými stranami na základe tejto Zmluvy sa riadia slovenským právnym poriadkom. Prípadné spory, o ktorých sa zmluvné strany nedohodli, budú postúpené na rozhodnutie vecne a mieste príslušnému súdu podľa sídla odporcu.

12.5 Zmluvné strany prehlasujú, že si túto zmluvu pred jej podpisom prečítali, bola uzatvorená podľa ich slobodnej a vážnej vôle, nie v tiesni za jednostranne nevýhodných podmienok, s jej obsahom bez výhrad súhlasia a na znak súhlasu ju podpisujú.

Príloha č.1 Kalkulácia ponukovej ceny

Príloha č.2 Zoznam subdodávateľov

Príloha č.3 Sociálny aspekt

V .............., dňa: ................................ V ............................, dňa: ..................................

Predávajúci: Kupujúci:

................................................................. .................................................................

Príloha č. 2 Rámcovej dohody Zoznam subdodávateľov

|  |  |  |  |
| --- | --- | --- | --- |
| **Názov subdodávateľa** | **IČO** | **Predmet subdodávky** | **Podiel subdodávky k hodnote zákazky vyjadrený sumou vrátane DPH** |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| **Názov subdodávateľa** | **Osoba oprávnená konať za subdodávateľa**  (meno, priezvisko, adresa pobytu, dátum narodenia) |
|  |  |
|  |  |

Podpis : ...............................................................................................

*(osoba alebo osoby s právom podpisovať v mene víťazného uchádzača)*

Dátum: .........................

*V prípade, že víťazný uchádzač neuvažuje so subdodávateľmi, prílohu č. 2 predloží tiež a v stĺpci „Podiel subdodávky k hodnote diela vyjadrený sumou“ uvedie hodnotu 0.*

**Príloha č. 3 Rámcovej dohody**

**Sociálny aspekt – darovanie potravín**

zameranie: pomoc sociálne slabším

účel a cieľ: zamedzenie plytvaniu potravinami, pomoc odkázaným

Obchodné meno a sídlo predávajúceho, IČO:........................................................................................

**Suma, v ktorej predávajúci poskytne nepredané potraviny\*:..........,-** eur ***(doplniť)***

\* suma nepredaných potravín poskytnutých potravinovej banke, alebo inej organizácii registrovanej ako výdajňa potravín podľa osobitného predpisu musí byť v  nominálne j hodnote minimálne 100,- eur

V ................................... dňa .................. Podpis: ..........................................................

(vypísať meno, priezvisko a funkciu

oprávnenej osoby predávajúceho)

1. podľa § 6 ods. 1 zákona č. 152/1995 Z. z. o potravinách v znení neskorších zmien a doplnkov [↑](#footnote-ref-1)